**“ΝΕΟΛΑΙΑ, ΜΜΕ ΚΑΙ ΥΠΟΚΟΥΛΤΟΥΡΑ ΣΤΙΣ ΜΕΤΑ-ΣΥΓΚΡΟΥΣΙΑΚΕΣ ΚΟΙΝΩΝΙΕΣ”**

***Του Benjamin Perasovic***

|  |  |  |  |
| --- | --- | --- | --- |
| **Δηλώσεις** | **Συμφωνώ απόλυτα με (1986)** | **Συμφωνώ απόλυτα με (1999)** | **Συμφωνώ απόλυτα με (2004)** |
| **“Νιώθω μια αίσθηση του ανήκειν στο δικό μου έθνος και το ανθρώπινο γένος γενικότερα με ίσους όρους”** | **46,3%** | **42,2%** | **52,7%** |
| **“Κάθε έθνος πρέπει να είναι ανοιχτό στο κόσμο και την επιρροή από άλλες κουλτούρες”** | **40,5%** | **40,6%** | **37,6%** |
| **“Δεν υπάρχουν θεμελιώδη ανθρώπινα χαρακτηριστικά ριζωμένα στο εθνικό ανήκειν”** | **44,2%** | **33,1%** | **39,4%** |
| **“Όλα τα μέλη του έθνους μου πρέπει πάντα να σέβονται αυτό, πάνω από τα έθνη των άλλων”** | **9,5%** | **19,4%** | **30,7%** |
| **“Εθνικά αναμεμιγμένοι γάμοι είναι καταδικασμένοι σε αποτυχία από την αρχή”** | **3,7%** | **4,7%** | **5,4%** |
| **“Κάθε έθνος πρέπει να αναθερμαίνει και να προωθεί τα δικά του εθνικά ιδεώδη”** | **26,4%** | **32,5%** | **53,0%** |
| **“Ο καθένας πρέπει να αγαπά ακόμη και τις αδυναμίες του έθνους του άλλου”** | **16,0%** | **17,8%** | **23,3%** |
| **“Ο καθένας πρέπει να είναι προσεκτικός προς τα άλλα έθνη, ακόμα κι αν είναι φίλοι του”** | **6,3%** | **7,6%** | **8,9%** |

**Νεολαία και ΜΜΕ:**

Η συζήτηση για τα ζητήματα της νεολαίας στα κροατικά μέσα παρουσιάζεται μέσα από δυο παραδείγματα:

* επικρατεί κυρίως κατά τη διάρκεια των εκλογικών καμπανιών

*π.χ.: “Ξέρουμε πως το μέλλον μας βασίζεται στη δυνατότητα μας να κατασκευάσουμε μια μορφωμένη κοινωνία. Για αυτό λοιπόν είμαστε αποφασισμένοι να σταματήσουμε τη νοητική αποδυνάμωση, παρέχοντας συνθήκες για τη νεολαία, ειδικά για τους νέους επιστήμονες και ερευνητές, ώστε να διασφαλίσουμε ότι η νεολαία μας θα παραμείνει στη χώρα μας, για να οικοδομήσει το μέλλον μας” (από ομιλία του πρωθυπουργού Ivo Sanader μεταδιδόμενη από τη Κροατική Τηλεόραση στις 15 Οκτωβρίου 2007).*

* οι νέοι παρουσιάζονται ως άτομα που παίρνουν ναρκωτικά, ξεκινούν τις σεξουαλικές σχέσεις όλο και πιο νέοι, γίνονται ολοένα και πιο βίαιοι, ανήκουν σε εξτρεμιστικά γκρουπ, συμμετέχουν σε σατανιστικά και γκοθικ κινήματα κ.α. Σε αυτή τη περίπτωση, οι νέοι θεωρούνται τη μια στιγμή πολύ αστικοί και την άλλη στιγμή πολύ αγροτικοί.

π.χ.: Οι Bad Blue Boys: Η απεικόνιση τους στα MME δεν ήταν η ίδια στις δεκαετίες του ‘80 και του ‘90. Στα τέλη των ‘80ς περιγραφόταν ως “χούλιγκανς”, “επικίνδυνοι εθνικιστές”, “αντί-κοινωνικά στοιχεία”, και “απερίσκεπτοι βάνδαλοι”. Κατά την έναρξη ωστόσο του πολέμου έγιναν: “τα αγόρια μας”, “οι υπερασπιστές της Κροατίας”, “οι κροάτοι ιππότες”, “οι ήρωες”, “οι κροάτοι πολεμιστές”, και επειδή κάποιοι από αυτούς σκοτώθηκαν στο πόλεμο “μάρτυρες που έδωσαν τις νέες ζωές τους για το καλό της πατρίδας” και κατέληξαν στα μέσα των ‘90ς να περιγράφονται ως “αντί-κροατικά στοιχεία”, “εχθροί το κροατικού έθνους”, “νοσταλγοί του γιουγκοσλαβικού κομμουνισμού” και για ακόμη μια φορά “απερίσκεπτοι βάνδαλοί”.

O Illisin παρατήρησε στη κροατική κοινωνία τα εξής:

* Οι νέοι άνθρωποι πάνω από όλα πρέπει να υπακούν τους γονείς τους στο σπίτι, τους δάσκαλους στο σχολείο και τους εργοδότες στη δουλειά.
* Η κοινωνία μπορεί να αναπτυχθεί μόνο αν οι νέοι άνθρωποι σέβονται όλα όσα έχουν γίνει από παλιότερες γενιές.
* Οι νέοι μπορούν να διασκεδάζουν, να μελετούν, να δουλεύουν και να κερδίζουν χρήματα, άλλα δεν πρέπει να επεμβαίνουν με τις αποφάσεις του στα κοινωνικά ζητήματα.

**Ποδοσφαιρικός χουλιγκανισμός:**

Από τα τέλη της δεκαετίας του 1970 ξεκίνησαν να πειραματίζονται με ναρκωτικά, γκράφιτι και με την εξωτερική τους εμφάνιση (δερμάτινα μπουφάν, τρύπες στα αυτιά). Διαχωρίστηκαν ηλιακά, συμβολικά και σωματικά από τους πατεράδες τους. Στη δεκαετία του ΄80 ανέπτυξαν μια δυνατή αίσθηση ανδρισμού, αυθορμητισμού και απρόβλεπτου, μια προτίμηση στο αλκοόλ, στις ανταγωνιστικές πρακτικές, την υιοθέτηση συμβόλων, εικονογραφίας και τη χρήση υλικών αντικειμένων όπως τα καπνογόνα. Αυτή η ταυτότητα αρθρώθηκε με βάση τις ρίζες της στον αντικομμουνισμό, τη θρησκεία, τον εθνικισμό και τον σωβινισμό:

*π.χ.: “Είμαστε εδώ για να υπερασπιστούμε τη πόλη μας. Εάν δεν ήμασταν προετοιμασμένοι να κάνουμε αυτό, οι οπαδοί από άλλες πόλεις θα ερχόταν εδώ και θα μας προσέβαλαν, θα μας κορόιδευαν. Αλλά έχουμε τη περηφάνια μας και κανένας δεν πρόκειται να έρθει εδώ και να περπατήσει στους δρόμους μας σαν να ήταν σπίτι του” (μέλος των BBB, άνδρας, 24χρ, 1998, Ζάγκρεμπ).*

*π.χ.: “Είμαστε Κροάτες. Είμαστε περήφανοι για αυτό. Θα τραγουδήσουμε κροατικά τραγούδια, ακόμη κι αν μας συλλάβει η αστυνομία. Πιστεύουμε στον Θεό. Δεν είμαστε κομμουνιστές” (μέλος των BBB, άνδρας, 20χρ, συνέντευξη μετά τον αγώνα Dinamo-Rijeka,1988).*

Ο Lalic αναγνώρισε 4 βασικούς τύπους οπαδών:

* τον οπαδό/οπαδό
* τον οπαδό/τρέντυ
* τον οπαδό/επιζητών τη βία και
* τον οπαδό/ πολιτικό ακτιβιστή. Η συγκίνηση που νιώθει η ομάδα αυτή για καβγά αρθρώνεται στον ακόλουθό λόγο ενός τέτοιου οπαδού:

*π.χ.: “Εάν θέλεις πραγματικά να καβγαδίσεις, η καρδιά σου πρέπει να είναι μέσα σε αυτό. Η καρδιά είναι τι πιο σημαντικό πράγμα, όχι το μέγεθος σου, η προπόνηση ή οι ικανότητες σου…. Βοηθούν, αλλά δεν είναι αποφασιστικές. Κοίτα μπορεί να είσαι μεγαλύτερός από μένα, αλλά αν έχω περισσότερη καρδία και αν είμαι τρελός, θα σου λιώσω το πρόσωπο πριν να κάνεις οτιδήποτε. …Πρέπει να είσαι τρελός με έναν τρόπο και να χτυπάς πρώτος, δεν υπάρχει λόγος να κρατιέσαι πίσω” (μέλος του πυρήνα των BBB, άνδρας, 25χρ, 1998, Ζάγκρεμπ).*

**Σκινχεντς:**

Οι πρώτοι σκινχεντς εμφανίστηκαν στα μέσα της δεκαετίας του 1980. Αυτοί διέφεραν αρκετά από τη δεύτερη γενιά των σκινχεντς (εμφανίστηκε στο Ζάγκρεμπ στα μέσα του 1990). Ενδεικτικό της διαφοροποίησης τους, υπήρξε ένα περιστατικό του 1994 που έλαβε τόπο κοντά στο κεντρικό σταθμό των λεωφορείων του Ζάγκρεμπ, όπου ένας από τους νεότερους σκινχεντς ζωγράφισε ένα γκράφιτι- συμπεριλαμβάνοντας μια σβάστικα- στο τοίχο του κτιρίου. Αυτό όργισε τους πανκς και τους παλιότερους σκινχεντς ένας από τους οποίους, έβαψε-κάλυψε ο ίδιος από πάνω τη σβάστικα με χρώμα. Αυτή είναι η εξήγηση που δίνει για το περιστατικό ένας από τους παλιότερους σκινχεντς:

*π.χ.: “Σχεδόν όλοι οι σκινχεντς περνάνε από μια φάση όταν είναι 14 ή 15 χρονών, όταν σχεδιάζουν σβάστικες και γυρίζουν τριγύρω λέγοντας sieg heil! Αλλά αργότερα όταν είναι 17 ή 18, αναγνωρίζουν τη παιδικότητα της πράξης αυτής και μετακινούνται σε παραδοσιακούς ή άλλους κλάδους σκινχεντς…” (μέλος της πρώτης γενιάς των σκινχεντς, άνδρας, 24χρ, 1994, Ζάγκρεμπ).*

**Σύγκρουση σκινχεντς και πανκς:**

*π.χ.: “Είμαι σκινχεντ από 14 χρονών… Ξέρεις είμαι σκινχεντ «στο πολύ πυρήνα»… και αν έβλεπα έναν πανκ στο δρόμο με κάποια αναρχικά σύμβολα ή παλαιστινιακό κασκόλ ή οποιοδήποτε άλλο τέτοιο, θα τον χτυπούσα στο πρόσωπο με τη γροθιά μου ή θα τον κλωτσούσα. Και όταν θα έπεφτε στο πάτωμα, όταν θα κείτονταν στο έδαφος, θα πηδούσα στο κεφάλι του με τα δυο μου πόδια… αλλά μονό μια φορά όχι 2 ή 3 φορές επειδή δεν θα ήθελα πραγματικά να τον σκοτώσω…” (σκινχεντ, άνδρας, 25χρ, 2001, Ζάγκρεμπ).*

Οι πράξεις των σκινχεντς είναι ένα είδος καθρέφτη στη γονεική κουλτούρα. Ο ποδοσφαιρικός χουλιγκανισμός έχει υπάρξει ένα μέρος του πυρήνα της ταυτότητας τους.

Οι πανκς της δεκαετίας του 1980 και του 1990 στη Κροατία, είναι δυο αρκετά διαφορετικά φαινόμενα. Η ιδεολογία των πανκς του 1980, γεννήθηκε λόγω της βαθειάς απογοήτευσης τους για τη κοινωνία:

*π.χ.: “Μισώ τους ανθρώπους γιατί είναι τόσο υποκριτικοί, λένε ένα πράγμα αλλά κάνουν το άλλο… Tο σύστημα μας πρέπει να είναι κοινωνικό στα χαρτιά αλλά κοιτάξτε (τι γίνεται) στη πραγματικότητα. Η Δύση είναι άρρωστη. Η Ανατολή είναι εντελώς άρρωστη. Η παλιότερη γενιά είναι … ψεύτες” (γυναίκα, μαθήτρια που παρουσιάζει τον εαυτό της ως «εμπνευσμένη από τους πανκς», 23χρ, 1985, Ζάγκρεμπ).*

Αντιθέτως οι πανκς του 1990 συμβάδισαν με ένα αριθμό από εναλλακτικά κινήματα (περιβάλλον, ειρήνη, φεμινισμός, χορτοφάγοι):

*π.χ.: “Δεν μου αρέσει το ποδόσφαιρο… Ίσως να απολάμβανα να παρακολουθήσω ένα ματς στη τηλεόραση μια φορά ή δυο το χρόνο, απλά για να υπενθυμίσω στον εαυτό μου πόσο ηλίθιο είναι – όλη η ιστορία με τη εθνική περηφάνια.[…] Το ποδόσφαιρό είναι για πόλεμο και μίσος, όπως και αυτοί, και έχουμε αρκετά από αυτά, δεν έχουμε;” (πανκ και μέλος των NGO “Αttack”, άνδρας, 22χρ, 1998, Ζάγκρεμπ).*

*π.χ.: “Οι πανκς δεν έχουν να κάνουν με τη βία… οι άνθρωποι το συσχετίζουν με αυτό λόγω της εικόνας των πρώτων πανκς, ξέρεις όλο αυτό το χάος, το αγγλικό πανκ στυλ που τρώνε κρέας και πίνουν πολύ μπίρα. Αλλά οι πανκς έχουν ανaπτυχθεί από τότε… αυτό που ξεκίνησαν οι Crass ήταν κάτι άλλο… Ποιός είναι ο Sid Vicious; Εάν ακόμη λες ότι ο Sid είναι Θεός, είσαι στα αλήθεια κολλημένος στο χρόνο…” (μέλος της φανζάιν σκηνής, άνδρας, 23χρ, 1999, Ζάγκρεμπ).*

**Ερωτήματα:**

1. Τι δείχνει ο πίνακας με τα αποτελέσματα των ερευνών -των ετών 1986, 1999, 2004- για την νεολαία της Κροατίας;
2. Με ποιους τρόπους παρουσιάζεται από τα κροατικά μέσα η νεολαία;
3. Ποιοι είναι οι τέσσερεις τύποι οπαδών κατά των Lalic;
4. Πως διαφοροποιήθηκαν:

α) οι χούλιγκανς της δεκαετίας του ’70 με τους χούλιγκανς της δεκαετίας του ’80;

β) η πρώτη γενιά των σκινχεντς με τη δεύτερη γενιά;

γ) οι πανκς της δεκαετίας του ’80 με τους πανκς της δεκαετίας του ’90;